**Uppsetning og öryggisleiðbeiningar**

**Leiðbeiningar um skipti á hemladiskum/skálum - VARÚÐ: Hemlar eru mikilvægur öryggisþáttur fyrir bílinn þinn og röng uppsetning getur valdið bílslysi, alvarlegum meiðslum eða dauða.**

**Fylgið ávallt leiðbeiningum frá framleiðanda.**

1.
Á silfurlitum óhúðuðum diskum/skálum þarf að fjarlægja ryðvarnarfilmuna varlega með viðeigandi hreinsi (hemlahreinsi eða terpentínu) til að koma í veg fyrir óhreinindi á klossunum. Heithúðaðir diskar/skálar hafa enga varnarfilmu. FJARLÆGIÐ EKKI SVÖRTU HÚÐINA.

2.  **Mikilvægt:** Hjólaflansann þarf að hreinsa áður en hemladiskunum/skálunum er komið fyrir. Ryð eða flögur geta orsakað kast og leitt til hemlaslags.

3.  **Athugið:** Eftir að hemladisk/skál hefur verið komið fyrir ætti að koma kastklukku, helst með segulbotni, fyrir á undirvagni bílsins. Snúa skal disknum/skálinni og prófa hann/hana fyrir áslægu kasti. Ef kastið er meira en 0,05 mm (0.002") þarf að taka diskinn/skálina af og snúa honum/henni um eitt boltagat. Endurtakið prófið. Ef kastið er enn of mikið skal taka diskinn/skálina af og ganga úr skugga um að engar agnir eða skemmdir séu á yfirborði boltaflatarins og endurtaka prófunina. Þessir diskar eru nákvæmnisvara og ef of mikið kast er til staðar við uppsetningu gæti breyting orðið á þykkt disksins eftir um 6000-8000 km akstur og orsakað titring. Titrings á framhemladiskum verður vart á stýrinu, titrings á afturhemladiskum verður vart í gegnum hemlafetilinn eða bílstjórasætið. Eina leiðin til að laga þetta er með Pro-Cut hemlarennibekk og fellur það EKKI undir ábyrgð. Nánari upplýsingar um staðsetningu næstu Pro-Cut miðstöðvar er að finna á vefsíðu EBC <https://ebcbrakes.com/technical_ebc_brakes_blog/brake-squeal-causes-and-cures/>[www.ebcbrakes.com/articles/pro-cut-centres](http://www.ebcbrakes.com/articles/pro-cut-centres).

4.
Alltaf skal nota nýja diska við skipti og gefa klossunum og diskunum 480-800 km til að tilkeyrast. Á meðan á þessum tíma stendur skal aka bílnum með gát því hemlaafl getur verið minna.

5.
Gangið úr skugga um að diskahemlaklafabullur renni óhindrað og hafi ekki brætt út sér, áfastir diskahemlaklafar geta orsakað ójafna hemlun eða slag.

**VIÐVÖRUN: Skiptið alltaf um diska í pörum.** Felguboltana verður að herða á ská og við lokaherðingu þarf að notast við átaksmæli með stillingum framleiðandans. Hæfur bifvélavirki ætti alltaf að sjá um skipti á hemladiskum samkvæmt leiðbeiningum framleiðanda bílsins.